Preto de 400 persoas participaron na II Deseucaliptización simultánea de Galicia, Non quixo asistir o Sr Feijoo - Xornal Galicia
16 Junio 2019 166 votos
Santiago de Compostela, a 16 de xuño de 2019.- Entre o 1 e o 15 de xuño, 25 entidades galegas que se uniron a esta iniciativa conseguiron congregar unhas 380 persoas para intervir de xeito simultáneo nos montes galegos, co propósito de eliminar especies exóticas invasoras e reivindicar a recuperación das especies arbóreas autóctonas e doutros usos sostíbeis do monte. As actuacións transcorreron en concreto os días 1, 5, 8, 9 e 15 de xuño, coincidindo en parte coa Semana do Medio Ambiente, nunha superficie total que superou as 10 hectáreas, distribuídas en 15 montes galegos. A provincia de Pontevedra foi a que reuniu maior número de actuacións, seguida da Coruña, Ourense e Lugo.
Resultados da II Xornada de Deseucaliptización 2019
Nº participantes 381
Nº de especies eliminadas 3 (Eucalyptus globulus, Acacia melanoxylon e Acacia dealba)
Superficie de actuación (m2) 100.200 (aprox. 10 Ha)
Nº de pes eliminados 81.208
ALBÚM FOTOGRÁFICO: II Deseucaliptización Simultánea de Galicia
Montes de Rebordelo (Cerdedo-Cotobade)- ADEGA-Vigo e CMVMC Rebordelo, Verdegaia (brigadas)
Capela dos Remedios (Moaña)- AA.VV de Tirán
Monte Filgueiras (Rianxo)- Fousas ao Monte e CMVMC O Fieitoso
Monte Calexón (Ferrol)- Verdegaia (brigadas)
Monte Lentille (Cenlle)- AA.VV Lentille, Verdegaia (brigadas)
Zarra da Costa (Palas de Rei)- ADEGA, Eira da Xoana
Monte de Vincios (Gondomar)- Comando Ghichas
Finca Cambeiro (Corcubión)- Boca de Sapo
Monte da Guía (Teis-Vigo)- Arlequín (MonTeis), Voces polo Litoral de Teis
PDEG – JESÚS PALMOU – FOMENTO- XUNTA – SOGAMA - Parcelas a nombre del exsecretario del PP de Galicia